# Színészek Lapja

(1884. okt. 13.–1938. nov.): az Országos Színészegyesület Bp.-en megjelenő hivatalos közlönye. Szerkesztői Bényei István, Mészáros Kálmán, Géczy István, Pajor Rudolf, Tihanyi Béla, Stella Gyula voltak. Rövid elméleti írások mellett közölte a bp.-i és vidéki színházak, ill. az egyesület híreit, a tagdíj- és nyugdíjbefizetéseket, a vidéki társ.-ok állomáshelyeit, mellékletként a Színészegyesület zárszámadásait. 1946. aug. 15. és 1949. aug. között Színészek Lapja c. jelent meg a Magyar Színészek Szabad Szakszervezetének lapja, Staud Géza, Jákó Pál és Dékán Sándor szerkesztésében.