# Darkó István

(Kolozsvár, 1954. máj. 4. –Nagyvárad, 1982. szept. 7.): színész. A marosvásárhelyi Szentgyörgyi István Színművészeti Intézetben végzett 1978-ban. A nagyváradi Állami Színház m. tagozatához szerződött. Indulása több mint ígéretes volt. Kitűnő szerepeket kapott. A Kriterion Kiadónál elbeszéléskötete is megjelent, amikor a tragikus véletlen véget vetett életének. F.Sz. Cokane (Shaw: Szerelmi házasság); Vőlegény (García Lorca: Vérnász); Artur (Mrożek: Tangó).