# András Gyula

(Csíkszereda, 1942. febr. 2.– ): színész. A marosvásárhelyi Szentgyörgyi István Színművészeti Intézetben végzett 1964-ben, és a szatmári Északi Színházhoz került. Különböző karakterszerepekben tűnik ki. Főként a gondokkal, bajokkal küszködő kisembereket ábrázolja hitelesen. F.Sz. Buttler János (Mikszáth K.: Különös házasság); Schubler (Szakonyi K.: Életem, Zsóka); Tatár (Gorkij: Éjjeli menedékhely); Benedek (Örkény I.: Kulcskeresők).