# Dalmay Artúr; Kubinszky Antal

(?, 1842. k.–Fegyvernek, 1873. jan. 16.): színész, színiigazgató. 1866-ban lépett a pályára. Kis vidéki társ.-októl küzdötte fel magát a vidéki színjátszás vezetői közé. 1870 őszén kapta meg ig.-i engedélyét, de csak 1871 virágvasárnapjától tartott osztalékos társ.-ot. 1872 őszétől szüneteltette igazgatását, s leszerződött Debrecenbe. 1872. nov. 4-én volt első fellépte Champignac (Sardou: A csapodár) szerepében, de váratlan betegsége miatt többet már nem léphetett színpadra. Szerelmes- és bonvivánszerepeket alakított. Felesége Disznósi Horváth Júlia (Győr, 1844–?): színésznő volt. F.Sz. Tóti Dorka (Gaál J.: A peleskei nótárius).

M.A. 1869–70: Balog; 1870: Szolnok; 1870–71: Hubay Gusztáv. Igazgatóként: 1871: Túrkeve, Kisújszállás, Mezőhegyes, Orosháza, Szirák, Szécsén; 1872: Ipolyság, Aranyosmarót.