# Bányász Színház

(1949–1950): a színházak államosításával egyidejűleg létrehozott társ. ig.-ja Horváth Ferenc volt. A Bányász Színház, amelynek feladatául a bányavidékek színházi igényeinek ellátását jelölték meg, első bem.-ját (Szofronov: Moszkvai jellem) 1949. okt. 5-én Salgótarjánban tartotta. A bp.-i előadások helyszíne az egykori Józsefvárosi Színház épülete volt. A Bányász Színház műsorán prózai előadások (Molière: Tartuffe; Gorkij: Kispolgárok; Kornejcsuk: Csillagtárna) mellett operettek (Scserbacsov: Dohányon vett kapitány; Csajkovszkij–Lunzer– B. Jeenbach: A diadalmas asszony) is szerepeltek. 1950 őszén a Bányász Színház Honvéd Színház néven alakult újjá.