# Bán János

(Győr, 1955.* okt. 4.– ): színész. 1979-ben végzett a SzAk-n. Pályáját a Pécsi Nemzeti Színházban kezdte. 1980-tól a győri Kisfaludy, 1982-től a szolnoki Szigligeti Színház tagja. 1983 óta a Katona József Színházban játszik. Érzékeny arcával, clownos gesztusvilágával, a legkülönfélébb stílusokhoz rugalmasan, könnyed intelligenciával idomulni képes játékával összetéveszthetetlen egyénisége a m. színművészetnek. Filmekben is gyakran látható. Jászai Mari-díjas (1987). F.Sz. Johannes (Brecht: Baal); Lyngstrand (Ibsen: A tenger asszonya); Jóska (Nádas P.: Takarítás); Horatio (Sh.: Hamlet); Nullicsek (Hrabal: Bambini di Prága); Vonó Ignác (Fejes E.); Rybak (Spiró Gy.: Az imposztor); Golubkov (Bulgakov: Menekülés); Tuzenbach (Csehov: Három nővér); „N” (Mrożek: Mulatság); Szen (Brecht: Turandot, avagy a szerecsenmosdatók kongresszusa); Színész (Halász P.: A kínai); Roberto Zucco (Koltés).

* Javítva Bán János közlése alapján [2008.12.18.]