# László Aladár

(Bp., 1896. okt. 10.–Los Angeles, USA, 1958. okt. 19.): újságíró, színpadi szerző. A Nap, majd a Pesti Hírlap munkatársa volt. Írt egyfelvonásosokat, kabarétréfákat, szórakoztató színdarabokat, többet filmre is vittek. 1935-ben szerződtette a Metro–Goldwyn-Mayer filmírónak, 1938-ban végleg az USA-ban telepedett le, ahol mint színdarab- és filmíró dolgozott. Drámái: Egy lány, aki mer (Faragó S.-ral, 1930); A becsületes megtaláló (1931); Bolondóra (1933); Egy nő, akinek múltja van (1934); Tökéletes feleség (1935); Mindig a nők kezdik (1938).