# Szerencsi Éva

(Bp., 1952. máj. 5.– ): színésznő. A SzAk-n 1974-ben szerzett oklevelet. 1979-ig a József Attila Színházban játszott. Az 1979–80-as évadot a Miskolci Nemzeti Színházban töltötte, 1980-tól 1989-ig ismét a József Attila Színház, 1989-től a Népszínház, ill. a Budapesti Kamaraszínház tagja. F.Sz. Betia (Ruzzante: Csapodár madárka); Elisa (Shaw: Pygmalion); Viola (Sh.: Vízkereszt); Tóth Flóra (Bródy S.: A tanítónő); Catherine (Miller: Pillantás a hídról); Mary Warren (Miller: A salemi boszorkányok); Zsuzsi (Lajtai L.: A régi nyár); Lucienne (Feydeau: Bolha a fülbe); Újságírónő (Coward: Forgószínpad).