# Réthy Eszter

(Bp., 1912. okt. 22.– ): énekesnő (szoprán). Énektanulmányait a Zak-n Szabados Béla irányításával végezte. 1933-ban ösztöndíjasként Micaela szerepében debütált (Bizet: Carmen) az Operaházban, ahol hamarosan a társ. vezető lírai szopránja lett. 1937-ben Bécsbe szerződött, majd 1942–43-ban ismét az Operaház magánénekese volt. A bécsi Staatsoper és Volksoper tagjaként a negyvenes években gyakran fellépett Bp.-en, majd 1959-ben, 1960-ban, 1965-ben is vendégszerepelt. A Salzburgi Ünnepi Játékok rendszeres közreműködője volt. A bécsi Állami Operaház kamaraénekesnője. Bécsben a konzervatóriumban 16 évig, majd ugyanott a Zeneakadémián 1986-ig, nyugdíjazásáig tanított. Számos osztrák állami és művészeti kitüntetésben részesült. F.Sz. Susanna, Grófné (Mozart: Figaro házassága); Pamina (Mozart: A varázsfuvola); Agatha, Anna (Weber: A bűvös vadász); Margit, Elza (Wagner: Lohengrin); Eva (Wagner: A nürnbergi mesterdalnokok).

RÉTHY ESZTER – Heléna (Offenbach: Szép Heléna)