# Serfőzy György

(Szeged, 1869. jún. 13.–Bp., 1944. nov. 22.): színész. 1888-ban Székesfehérvárott kezdte pályáját mint kardalnok és segédszínész. Vezető vidéki társ.-oknál működött. 1901-től 1914-ig Kassán és Brassóban, 1915-től 1929-ig Sebestyén Géza és Mihály buda–temesvári, majd buda–miskolci társ.-ában játszott, ahonnan nyugdíjba vonult. 1930-ban a Budai Színkörben, 1931-ben a Fővárosi Operett-, 1932-ben a Kamara Színházban még fellépett. Mindvégig epizódszerepeket kapott. F.Sz. Grosavescu (Kálmán I.: Marica grófnő); Blind (ifj. J. Strauss: A denevér); Gönczi (Földes I.: Tüzek az éjszakában).