# Énekes István

(Ózd, 1959. okt. 20.– ): koreográfus. Tanítóképző főiskolán és a Pécsi Janus Pannonius Tudományegyetemen végzett, de párhuzamosan amatőr együttesekben is táncolt, majd a Honvéd Művészegyüttes és az Állami Népi Együttes táncosa. Koreográfusi munkásságát 1985-ben a dunaújvárosi Vasas Táncegyüttesben kezdte meg. 1988-tól 1993-ig a Közép-Európa Táncszínház műv. vez.-je. 1992-ig bemutatott koreográfiáit a táncnyelv széles skálája jellemzi – a néptánctól a gesztus- és akciószínházig –, valamint az erős vonzódás a farce és a szürrealista táncjáték iránt. F.K. Skaliczky; Szerelem, szerelem; Egy kiállítás képei.