# historizmus

(latin): a romantikától a 19. sz. végéig terjedően több színházművészeti korszakon átívelő törekvés a történelmi darabok korhű, egységes stílusú színpadi keretének (díszlet, színpadberendezés, jelmez) megteremtése. A m. vándorszínészet gyakorlatában ennek a törekvésnek a szcenikai készletek szegényessége, a gyakran alkalmi játszóhely szabott határt. A historizmus kiteljesedett formája a m. színházművészetben is jelentkezett → meiningenizmus.