# Berényi Gábor

(Bp., 1927. dec. 8.– ): rendező, színházigazgató. 1949-ben a SzAk elvégzése után a leningrádi Állami Színházi Intézet aspiránsa volt. 1953-tól A Magyar Néphadsereg, 1955-től a József Attila Színház rend.-je, 1959-től 1971-ig a szolnoki Szigligeti Színház ig.-ja volt. 1982-től a József Attila Színház főrend.-je, 1982-től 1992-ig a Játékszín ig.-ként és rend.-ként is fő feladatának tartotta a mai témájú, színvonalas művek színpadra állítását. Jászai Mari-díjas (1957), érdemes művész (1977). F.R. Madách I.: Az ember tragédiája; Sh.: III. Richárd; Csehov: Cseresznyéskert; Miller: A salemi boszorkányok; Pillantás a hídról; Fejes E.: Rozsdatemető; Kertész Á.: Makra; Névnap; Karinthy F.: Bösendorfer; Szakonyi K.: Adáshiba; Örkény I.: Macskajáték; Heltai J.: A néma levente; Katona J.: Bánk bán.