# Fazekas István

(Szolnok, 1955. nov. 21.– ): színész. Az Eötvös Loránd Tudományegyetem Bölcsészettudományi Karának magyar–népművelés szakán tanult, miközben különböző színházi stúdiókban dolgozott. 1977-től a Stúdió K tagja. 1982–85-ben a Radnóti Színpadon játszott, majd 1985-től 1990-ig a veszprémi Petőfi Színház művésze. Egyéves pécsi szereplés után 1991-től ismét Veszprémben játszik. Jellemzője a szépen artikulált beszéd és versmondás; tagja volt a Balassi Bálint szavalókörnek. Több filmben szerepelt. 1993-ban Jászai Mari-díjat kapott. F.Sz. Andres, Ezreddobos (Büchner: Woyzeck); Kaminski (Spiró Gy.: Az imposztor); Puck (Sh.: Szentivánéji álom); Agárdi Péter (Heltai J.: A néma levente); Alvaro (Williams: A tetovált rózsa); Csáth Géza (Sárosi I.: Húszmilliomodik év); Liliom (Molnár F.); Mercutio (Sh.: Rómeó és Júlia).