# Lengyel Ferenc

(Pozsony, 1930. máj. 23.– ): színész. 1950–1951 és 1953–1959 között a Faluszínház tagja és műv. vez.-je, 1959-től a komáromi Magyar Területi Színház, 1969-től pedig a kassai Thália Színház egy.-ében játszott, ahol 1981–1986 között műv.-i vez. is volt. Alapvető szakmai ismereteit a Faluszínház m. együttesében szerezte, ahol tehetsége sokféle szerep színpadi megformálásával csiszolódott. Lélektani, realista gyökerekből táplálkozó művészete a komáromi egy.-ben tragikus és komikus szerepek színes skáláján gyarapodott tovább. Érdemes művész (1986). F.Sz. Manders (Ibsen: Kísértetek); Szűcs (Szakonyi K.: Adáshiba); Dorn (Csehov: Sirály); Szilvai (Szigligeti E.: Liliomfi); H. C. Curry (Nash: Az esőcsináló); id. Curley (Steinbeck: Egerek és emberek).