# Csikos Gábor

(Szeged, 1939. ápr. 3.– ): színész. A SzAk befejezésétől, 1962-től négy-négy évadot töltött a Szegedi Nemzeti, a kaposvári Csiky Gergely, valamint a Thália Színházban, 1974–77-ben a 25. Színház, 1977–1980 között a Radnóti Miklós Színpad tagja, ahová egy Pécsi Nemzeti és három veszprémi Petőfi Színház-beli év után 1984-ben visszatért. 1991 óta a Nemzeti Színház művésze. Főként drámai főszerepeket alakít, de karakterszerepekben is kiváló. F.Sz. Bálint (Hubay M.–Ránki Gy.–Vas I.: Egy szerelem három éjszakája); Hábetler Jani (Fejes E.: Rozsdatemető); Oresztész (Euripidész: Elektra); Hernani (Hugo); Dózsa (Székely J.); Lopahin (Csehov: Cseresznyéskert). F.R. Lászlóffy Cs.: Nappali virrasztás.