# Mihalovich Ödön

(Feričance, Szlavónia, 1842. szept. 13.–Bp., 1929. ápr. 22.): zeneszerző. Mosonyi Mihály tanítványa volt, később Lipcsében és Münchenben tanult. 1870-től rendszeresen hangversenyezett, és műveit is játszották. 1881-től a Színitanoda ig.-ja volt, majd 1887–1919 között a Zak élén jelentős reformokat hajtott végre. Igazgatása alatt a Zak európai színvonalra jutott, és Bartók Béla, Kodály Zoltán, Dohnányi Ernő, Weiner Leó működése nyomán az intézmény virágkorát élte. Richard Wagner és Liszt Ferenc baráti köréhez tartozott. Wagner zenéje különösen nagy hatással volt alkotóművészetére. F.M. Hagbarth és Signe (1882); Toldi szerelme (1893, 1895); Eliána (1908). – Ir. Major E.: M. Ö. (Muzsika, 1929/5); Szerző K.: M. Ö. Munkássága operái tükrében (kézirat, 1976); Szerző K.: M. Ö. zeneműveinek jegyzéke (Magyar Zene, 1979/4).