# Lőrinc György

(Nagyvárad, 1917. márc. 17.– ): balettmester, balettigazgató és koreográfus. Tánctanulmányait különböző iskolákban folytatta. Tanult balettet és mozgásművészetet is. 1932–1939 között a Szentpál egy. tagja, közben 1937-ben a Colonel de Basil vezette Orosz Balett táncosa. 1948–49-ben a Szegedi Nemzeti Színház balettegy.-ben kor. és balettmester. Az ÁBI egyik alapítója, 1950–1961 között ig.-ja, valamint balettmestere. 1961–1977 között az Operaház balettegy.-ének ig.-ja. Működése idején az egy. korszerű nemzeti, nemzetközi repertoárral rendelkező, európai rangú társulattá fejlődött. F.K. A csodálatos mandarin (1949). Könyve: Methodik des klassischen Tanzes (szerk., Berlin, 1964).