# Stella Gyula

(Bp., 1884. jan. 13.–Bp., 1931. ápr. 9.): színész. 1906-ban végezte el az Országos Színészegyesület Színészképző Iskoláját. 1906–1908 között Pozsonyban, 1908–1911 között Miskolcon, 1911-től 1914-ig a Vígszínházban szerepelt. Harcolt az I. világháborúban. 1918. okt.-ben a Télikert színésze, majd rend.-je lett. 1920-tól 1928-ig a Magyar, 1930–31-ben a Nemzeti Színház tagja volt. 1913-tól az Országos Színészegyesületben tevékenykedett; 1926-tól 1931-ig elnökként. 1921-től az egyesület színiiskolájában drámai gyakorlatot tanított. 1926-tól a Színészek Lapjának főszerk.-je volt. Jellemszerepeket alakított. F.Sz. Tivadar (Bródy S.: Tímár Liza); Albert (Molnár F.: Olympia); Pyber vikárius (Herczeg F.: Ocskay brigadéros).