# Füzy Sári

(Bp., 1934. júl. 5.–Bp., 1991. jún. 1.): jelmeztervező. Iparművészeti textilfestő stúdióban tanult, majd 1961–1965 között a Madách Színházban kezdett tervezni Mialkovszky Erzsébet mellett. 1965–1975 között a Magyar Televízió munkatársa volt, de tervezett a kaposvári Csiky Gergely, 1979–82-ben a kecskeméti Katona József, 1983–88-ban a veszprémi Petőfi, 1988–90 között a zalaegerszegi Hevesi Sándor Színháznak, aztán a Népszínháznak, a Nemzeti Színháznak és a Katona József Színháznak. Alapos mesterségbeli ismeret jellemezte művészetét. F.T. Móricz Zs.–Móricz V.: Rokonok; Balogh E.–Kerényi I.: Csiksomlyói passió; Háy Gy.: A ló; Spiró Gy.: Csirkefej.