# Zana József

(Újpest, 1938. dec. 20.– ): színész. Rózsahegyi Kálmán színiiskoláját 1959-ben végezte el. 1959-től a Petőfi, az Állami Déryné és a Békés Megyei Jókai Színház tagja volt. 1967-től a Vidám Színpadon játszik. Elegáns, jómozgású színész. Prózai és zenés vígjátékok alakjainak avatott tolmácsolója, aki otthonos a kabaré világában is. F.Sz. Liliomfi (Szigligeti E.); Petruchio (Sh.: A makrancos hölgy); Jimmy (Brecht–Weill: Koldusopera); Néger geológus (Saidy–Harburg–Lane: Szivárványvölgy); Georges (Campaux: Csöngettek, Madame).