# Meszléry Judit

(Bp., 1941. júl. 8.– ): színésznő. A SzAk elvégzése után a debreceni Csokonai Színházban kezdte pályáját. 1966-ban a Pécsi Nemzeti, 1968–75-ben a veszprémi Petőfi, 1975–77-ben a Miskolci Nemzeti, 1977–80-ban a győri Kisfaludy, 1980–84-ben ismét a veszprémi Petőfi, 1984-ben a székesfehérvári Vörösmarty Színházban lépett fel. 1986-tól a szolnoki Szigligeti Színház, 1993-tól a Művész Színház tagja. Klasszikus és modern darabok tragikus sorsú, erős egyéniségű nőalakjait alakítja. Jászai Mari-díjas (1988). F.Sz. Gertrudis (Katona J.: Bánk bán); A bolond élettársa (Schwajda Gy.: Ballada a 301-es parcella bolondjáról); Pilar Ternera (García Márquez–Schwajda Gy.: Száz év magány).