# Óss Enikő

(Kolozsvár, 1948– ): színésznő. Édesanyja, Gellért Griges Ibolya kolozsvári színésznő volt. Marosvásárhelyen kezdte tanulmányait, Bp.-en a SzAk-n folytatta (1962–64), majd a marosvásárhelyi Szentgyörgyi István Színművészeti Akadémián szerzett oklevelet. 1965-től 1977-ig a nagyváradi Állami Színház m. tagozatának a tagja. Ekkor az USA-ba távozott. Los Angelesben férjével megalapították a Thália Stúdiót. F.Sz. Tünde (Vörösmarty: Csongor és Tünde); Abigél (Miller: A salemi boszorkányok); Inken (Hauptmann: Naplemente előtt); Olympia (Molnár F.). Kisebb szerepeket játszott két amerikai filmben.