# Ürmössy Anikó; Gellért Lajosné

(Selmecbánya, 1892. aug. 30.–Bp., 1968. febr. 27.): színésznő, előadóművésznő. A SzAk-t 1916-ban végezte el. A Modern Színpadon, majd a Belvárosi Színházban, 1918-ban a Fasor Kabaréban, 1918-tól az Andrássy úti, 1924–1926 között a Renaissance, 1926–27-ben ismét a Belvárosi Színházban játszott. Ezután csak 1933–34-ben a Bethlen téri Színháznál volt szerződése. 1951–1955 között a Nemzeti Színház tagja volt, de szerepet alig kapott. Előadóművészként megzenésített Ady-, Kosztolányi- és József Attila-verseket adott elő. F.Sz. Toncsi (Gellért L.–Szánthó D.: A nagy riport); Gyilkos nő (Szirmai R.: Előre megfontolt szándékkal); Rézi néni (Gellért L.: Timosa).