# Máté Lajos

(Pécs, 1928. júl. 1.– ): rendező. Bölcsésztanulmányok után 1954-ben végezte el a SzAk rend.-i szakát. Közben a Nemzeti Színházban gyakornokoskodott. 1958-ban a Békés Megyei Jókai Színházhoz szerződött, és az 1960-as évet kivéve, amikor Győrött volt rend., 1972-ig a színház vezető művésze volt. Ekkor a Népművelési Intézet főmunkatársa lett. Az Amatőr Színházak Nemzetközi Szövetségének vezetőségi tagja. F.R. Visnyevszkij: Optimista tragédia; Kálmán I.: Ördöglovas; Gáspár M.: Hamletnak nincsen igaza; Miller: Pillantás a hídról; Vörösmarty M.: Csongor és Tünde; Raffai S.: Egyszál magam.