# Frenkó Zsolt

(Ózd, 1964. jan. 24.– ): színész, rendező, író. 1982-ben érettségizett, és a televízió külső munkatársa lett. Az 1984–85-ös évadban a zalaegerszegi Hevesi Sándor Színházban csoportos szereplő és rendezőasszisztens. Egy-egy évet rendezőasszisztensként dolgozott a kecskeméti Katona József és a Jurta Színházban. 1988-tól 1991-ig ismét Kecskeméten asszisztens. 1992 óta a Békés Megyei Jókai Színház dramaturgja. Átdolgozással, írással is foglalkozik. F.Sz. Kulcsár (Baum–Schwajda Gy.: Óz, a nagy varázsló); Pénzbeszedő (Williams: A vágy villamosa). F.R. Christie: A vád tanúja; Huszka J.: Gül Baba. F.M. Jobb, mint otthon (1991); Súgni tudni kell (1992).