# Dózsa László

(Bp., 1942. okt. 12.– ): színész. Rózsahegyi Kálmán színiiskolájában tanult, majd 1967-ben elvégezte a SzAk-t. 1970-ig a debreceni Csokonai Színház, 1980-ig pedig a Madách Színház művésze volt. Két évadot a Népszínházban töltött, 1982-től 1991-ig a Nemzeti Színházban játszott. 1991 óta a Madách Színházban szerepel. Kiváló karakterszínész. Több filmben szerepelt, rendezéssel is foglalkozik. F.Sz. Orin (O’Neill: Amerikai Elektra); Edmund (O’Neill: Hosszú út az éjszakába); Lennie (Steinbeck: Egerek és emberek); Stanley (Williams: A vágy villamosa); Szilvai professzor (Szigligeti E.: Liliomfi).