# Fekete Györgyi

(Bp., 1955. jan. 30.– ): színésznő. 1980-ban végezte el az egri Tanárképző Főiskolát. 1981-től 1983-ig a nyíregyházi Móricz Zsigmond Színház tagja, majd két évadot töltött a kecskeméti Katona József Színházban. 1985–1990 között a debreceni Csokonai, 1990–91-ben a Szegedi Nemzeti Színházban játszott. 1991 óta az egri Gárdonyi Géza Színház művésznője. Kiváló karakterszínésznő, főként zenés darabok szerepeit alakítja emlékezetesen. F.Sz. Pallasz Athéne (Euripidész: Trójai nők); Lucy (Brecht–Weill: Koldusopera); Doreen (Arden: Gyöngyélet); Süni (Presser G.–Horváth P.–Sztevanovity D.: A padlás).