# Szugyiczky István

(Szatmárnémeti, 1941. júl. 9.– ): színész. Középiskolai tanulmányait szülővárosában végezte. A marosvásárhelyi Szentgyörgyi István Színművészeti Intézetben 1971-ben kapott diplomát. 1971–1973 között a nagyváradi, a következő két évadban a sepsiszentgyörgyi, 1975-től a szatmárnémeti társ. tagja. Jó fizikai adottságaival és parodizáló képességével aratott sikereket. F.Sz. Sorin (Bursan–Pance: Öt fiú meg egy lány); Tizedes (Heller: Megbombáztuk New Havent); Ifj. Schwarz (Szigligeti E.: Liliomfi); Masham (Scribe: Egy pohár víz).