# Király József

(Kolozsvár, 1912. jan. 2.– ): színész. Izsó Miklós, majd Hetényi Elemér magániskolájában tanult. 1937-ben Zilahon lépett föl először, majd 1939-ben Jódy Károly vándortársulatában Göndör Sándor (Tóth E.: A falu rossza) szerepét játszotta. 1941–42-ben Jakabfy Elemér szatmári társ.-ának volt tagja. 1944–46-ban a kolozsvári, 1946-tól 1948-ig a szatmári, 1948–1981-ig a sepsiszentgyörgyi Állami Magyar Színház művésze volt. Nyugdíjasként is rendszeresen fellép. Hosszú pályafutása során a legváltozatosabb szerepeket alakította. Fiatalon vígjátékok, népszínművek és nagyoperettek főszerepeit játszotta, később a Tamási Áron-darabok kiváló alakításai fűződnek a nevéhez. Önálló előadóestje is népszerű. F.Sz. Barinkay (ifj. J. Strauss: A cigánybáró); Józsi (Lehár F.: Cigányszerelem); Csikós (Szigligeti E.); Bolingbroke (Scribe: Egy pohár víz); László (Molnár F.: Az ördög); Döbrögi (Fazekas M.–Móricz Zs.: Ludas Matyi); Máté (Tamási Á.: Énekes madár); Samu bácsi (Tamási Á: Csalóka szivárvány); Sáska Mihály (Tamási Á.: Tündöklő Jeromos). Előadóestje: Tamási Á.: Tüzet vegyenek.