# Rimanóczy Yvonne

(Bp., 1930. júl. 14.– ): jelmeztervező. A bp.-i Iparművészeti Főiskola jelmeztervező szakának elvégzése után, 1952-ben a Nemzeti Színházban kezdte pályáját. 1955-től az Állami Déryné,majd a Népszínház tervezője volt. Több fővárosi és számos vidéki (pécsi, békéscsabai, kecskeméti, szolnoki stb.) színháznak is dolgozott. Stílusbiztonság, ízlés, elegancia jellemzi terveit. Jászai Mari-díjas (1964). F.T. Sh.: Hamlet; Vörösmarty M.: Csongor és Tünde; Madách I.: Az ember tragédiája; Offenbach: Hoffmann meséi; ifj. J. Strauss: A cigánybáró.