# Kun Vilmos

(Győr, 1926. márc. 15.– ): színész. A SzAk elvégzése után 1955-ben a győri Kisfaludy Színházban kezdte a pályát. 1963–66-ban és 1971–80-ban a kaposvári Csiky Gergely, 1966–71-ben a debreceni Csokonai, 1980–82-ben a Nemzeti Színházban játszott. 1982-től a Katona József Színház tagja. Jellemábrázoló képessége klasszikus és modern tragédiákban, vj.-okban egyaránt érvényesül. Érdemes művész (1979). F.Sz. Ludányi bíró (Karinthy F.: Ezer év); Puck (Sh.: Szentivánéji álom); Gloster (Sh.: Lear király); Dorn doktor (Csehov: Sirály); Dr. Goll (Wedekind: Pandora szelencéje); Sam (Pinter: Hazatérés); Sebelszkij doktor (Csehov: Ivanov); Apát (Bulgakov: Menekülés).

KUN VILMOS – Apemantus (Sh.: Athéni Timon)