# Kemény Gábor

(Bp., 1954. nov. 9.– ): zeneszerző. 1968–1972 között a Bartók Béla Zeneművészeti Szakközépiskolában zeneszerzést tanult Soproni Józsefnél, majd 1972–78-ban a Zak zongora szakát végezte Kadosa Pál és Kocsis Zoltán vezetésével. 1978-tól a SzAk adjunktusa, 1985-től a zalaegerszegi Hevesi Sándor Színház zenei vezetője. 1981-ben Bad-Orbban nemzetközi zeneszerzőversenyen II. díjat nyert. F.M. A krónikás (rockopera, 1984); Mélyvíz (musical, 1984); Zöld kakadu (musical, 1986).