# Iványi-Grünwald Béla

(Somogysom, 1867. máj. 6.–Bp., 1940. szept. 24.): festőművész. Bp.-i, müncheni, párizsi tanulmányok után a nagybányai iskola egyik megalapítója volt. Plein air korszakát szecessziós, dekoratív, stilizációs törekvései követték. 1907-től a kecskeméti művésztelep vezetője volt, épületdíszítő kompozíciókat is alkotott, szabadiskolát működtetett. Alkalomszerűen színpadképeket is tervezett az Új Színpadnak és a Királyi Színháznak (Szirmai Albert: Mézeskalács).