# Czikéli László

(Bukarest, 1934. júl. 31.– ): színész. 1961-ben végezte el a marosvásárhelyi Szentgyörgyi István Színművészeti Intézetet és a marosvásárhelyi Székely Színház tagja lett. 1968-tól 1976-ig nagyváradi Állami Színház m. tagozatának színésze. 1987-ig a kolozsvári Állami Magyar Színházban játszott, majd a veszprémi Petőfi Színház művésze lett. Minden szerepkörben egyenletesen jó alakítások fűződnek nevéhez. Több filmben szerepelt. F.Sz. Viktor (Zorin: Varsói melódia); Tyrone (O’Neill: Boldogtalan hold); Nagelschmidt (Sütő A.: Egy lócsiszár virágvasárnapja); Aba Sámuel (Sik S.: István király); IV. Béla (Kocsis I.: Árpád-házi Szent Margit); Loriot őrmester (Hervé: Nebáncsvirág).