# Zsámbéki Gábor; Zách

(Pécs, 1943. dec. 30.– ): rendező, színházigazgató. A SzAk rendező szakának elvégzése után 1968-ban a kaposvári Csiky Gergely Színház rend.-je, 1975–1978 között ig.-ja. Ezután a Nemzeti Színház vezető rend.-je, majd 1982-től Székely Gábor mellett a Katona József Színház műv.-i vez.-je, 1989 óta ig.-főrend.-je. 1979-től a SzAk tanára. 1989 óta tagja a párizsi Európa Színház Tanácsnak. A művekről minden konvenciót lehánt és új, korszerű értelmezést dolgoz ki. Stílusskálája rendkívül széles: a dinamikus groteszktől a posztnaturalizmusig, az elmélyült emberábrázolástól az álarcos maszkszínházig terjed. Kossuth-díjas (1988), Jászai Mari-díjas (1973), érdemes művész (1981). F.R. Goldoni: A kávéház; Machiavelli: Mandragóra; Csehov: Sirály, Ivanov, A manó; Kleist: Homburg hercege; Wesker: A konyha; Molière: Az úrhatnám polgár; Kornis M.: Halleluja; Spiró Gy.: Az imposztor, Csirkefej; Jarry: Übü király; Gogol: A revizor; Brecht: Turandot, A szecsuáni jólélek; Hare: A titkos elragadtatás; Molière: Dandin György.

ZSÁMBÉKI GÁBOR