# Lontay Margit; Lencse

(Hódmezővásárhely, 1918. júl. 27.–Bp., 1993. jan. 11.): színésznő. 1938-ban fejezte be tanulmányait a SzAk-n. 1938–1939 között vidéki vándortársulatoknál játszott. 1939–1949 között Szegeden szerepelt, 1949-től 1953-ig a Pécsi Nemzeti, 1953–1960 között ismét a Szegedi Nemzeti, 1960-tól 1976-ig a debreceni Csokonai Színház tagja volt. 1976-tól 1982-ig, nyugdíjba vonulásáig a Madách Színházban játszott. Pályája során tragikus hősnőket és karakterszerepeket alakított. Jászai Mari-díjas (1957), érdemes művész (1976). F.Sz. Gertrudis (Katona J.: Bánk bán); Goneril (Sh.: Lear király); Margit királyné (Sh.: III. Richárd); Rebeka (Szabó M.: Régimódi történet); Orbánné (Örkény I.: Macskajáték); Claire Zachanassian (Dürrenmatt: Az öreg hölgy látogatása); Dajka (Sh.: Rómeó és Júlia); Szederváry Kamilla (Csiky G.: Ingyenélők); Mary O’Malley (Coward: Forgószínpad).

LONTAY MARGIT – Lady Milford (Schiller: Ármány és szerelem)