# Maleczky Bianka

(Bp., 1889. jan. 14.–Bp., 1946. máj. 14.): énekesnő (koloratúrszoprán). Maleczky Vilmos és Ellinger Jozefa szopránénekesnő lánya, Maleczky Oszkár nővére. Tanulmányait édesanyjánál, valamint Passy Cornet Adélnál és Pauli Richárdnál végezte. Rövid ideig Krecsányi Ignác színtárs.-ában működött. 1912–1925 között az Operaház magánénekesnője volt, 1921-től tanított a Zak-n. F.Sz. Melinda (Erkel F.: Bánk bán); Philine (Thomas: Mignon); Az Éj királynője (Mozart: A varázsfuvola).