# Vértessy Jenő

(Bp., ?. jún. 30.–Újtátrafüred, 1916. jún. 16.): irodalom- és színháztörténész, műfordító. 1899-ben bölcsészdoktori diplomát szerzett. 1898-tól haláláig az Országos Széchényi Könyvtár munkatársa volt. Tanulmányaiban – többek között – a könyvtár színháztörténeti emlékeit ismertette, ill. dráma- és színháztörténeti kérdésekkel foglalkozott. Más művek mellett több drámát is lefordított. Fő színháztörténeti művei: A klasszikus dráma Magyarországon (1913); A magyar romantikus dráma (1913).