# Kisfaludy Sándor

(Sümeg, 1772. szept. 27.–Sümeg, 1844. okt. 28.): színházvezető, mecénás, író. Színházi élményeit diákként Pozsonyban (1788–1791), Bécsben testőrként (1792–1796), az észak-itáliai városokban mint tiszt és provence-i hadifogságában (1796) szerezte. 1828-tól 1834-ig a Dunántúli Színjátszó Társaság főig.-ja. 1830-ban kezdeményezte a balatonfüredi színház építését, 1831–1844 között ennek főig.-ja. 1790-ben kísérletezett drámafordítással és -írással. F.M. Hunyady János (1816); Eredeti magyar játékszín, I–II. (1825–1836), négy szöveggel; K. S. minden munkái (1892).