# Somody Pál

(Bp., 1900. máj. 16.– ): színész. A SzAk-t 1921-ben végezte el. 1921-től 1923-ig a Nemzeti Színház tagja volt. 1923–24-ben Pécsett, 1925–26-ban Kecskeméten, 1926–1928 között a Belvárosi Színházban játszott. 1929-ben nem volt állandó szerződése. Ezután Berlinben filmezett. 1930 k. Párizsban a Franciaországi Magyar Egyesületek műv.-i vez.-je volt. 1931-ben megrendezte Zilahy Lajos Süt a nap c. darabját. 1933–34-ben a bp.-i Kamara Színházhoz szerződött. Ezután nem volt állandó szerződése. A Budai Állandó Színházat Felépítő Bizottság főtitkára volt. 1956-ban elhagyta Mo.-ot, jelenleg az USA-ban él, ahol jelentős kulturális szerepet vállalt, s néhány m. előadáson is színpadra lépett. Hős-, majd jellemszerepeket alakított. F.Sz. Tybalt (Sh.: Rómeó és Júlia); Bánk bán (Katona J.); Genius (Karinthy Fr.: Lepketánc).