# Újj Ferenc

(Szabadszentkirály, 1841. jan. 2.–Szabadka, 1923. jan. 23.): színész. Kétszer is elkezdte a pályáját Szuper Károly társ.-ában, 1867-ben és 1873-ban. Közben, félve a sikertelenségtől, kocsmáros volt. Hét évadot, 1875-től 1882-ig, töltött Krecsányi Ignácnál, tíz évet Csóka Sándornál. 1903-ban nyugdíjba vonult. Rendszerető, nélkülözhetetlen tagként mindent vállalt, de nem tartozott az élvonalba. F.Sz. Korhely (Csiky G.: A szépleányok); Fabula (Jókai M.: Az aranyember).

M.A. 1875–1882: Krecsányi Ignác; 1883–84: Szeged; 1884–95: Kassa, Szabadka; 1895–96: Arad; 1896–97: Szatmár; 1897–1900: Kiss Pál; 1900–1902: Miskolc; 1902–03: Zombor.