# Komlós Juci

(Szabadka, 1919. febr. 10.– ): színésznő. 1935-ben végezte el Rózsahegyi Kálmán színészképző iskoláját. Pályáját 1935-ben a Király Színházban kezdte. Játszott Szegeden, Miskolcon, az Operettszínházban, 1947 után a Művész, a Magyar Színházban, a Vidám Színpadon, 1957-től a József Attila, 1965-től a Thália Színházban. Pályája kezdetén szubrett- és naivaszerepeket alakított, később kiváló karakterszínésznő lett. Játékára könnyedség, természetesség és érzelmi gazdagság jellemző. Jászai Mari-díjas (1957), érdemes művész (1960). F.Sz. Birdie (Hellmann: A kis rókák); Roxane (Rostand: Cyrano de Bergerac); Zilia (Heltai J.: A néma levente); Diana (Lope de Vega: A kertész kutyája); Hübscher Kata (Sardou: Szókimondó asszonyság.

KOMLÓS JUCI – Ida (Török R.–Emőd T.: Ida regénye)