# Roboz Ágnes

(Bp., 1926. jún. 18.– ): koreográfus, balettmester, pedagógus. Trojanov növendéke volt 1939–1944 között, majd a SzAk koreográfus szakán végzett 1950-ben. A Fővárosi Operettszínház tagja volt 1950–1956 között, s az ÁBI-ben nép- és karaktertáncot oktatott 1971-ig. Európa különböző táncközpontjaiban – Drezda, Köln – is tanított m. néptáncokat. 1971 óta Hollandiában él és tanít, de közben rendszeresen tart kurzusokat a világ több balettiskolájában, a Royal Ballet Schooltól a chilei nemzeti balettiskoláig.