# Lengyel Vilmos; Lipniker

(Nagyszeben, 1893. máj. 14.–Bp., 1959. ápr. 14.): színész. 1919-ben végezte el a SzAk-t, de már 1915-től 9 évig Kolozsvárott volt szerelmes színész. Utóbb az Erdélyi–Bánáti Magyar Színész Egyesület alelnöke, majd elnöke volt. 1924-ben Szegeden, 1925-ben Nagyváradon játszott. 1926-ban a Magyar Színház szerződtette. Feleségével – Hollós Jucival – csakhamar meghódították a fővárosi közönséget. 1927–28-ban a Fővárosi Operett, 1928–29-ben az Új Színház is meghívta. 1929–30-ban a Belvárosi Színház tagja volt, a következő évadra visszaszerződött a Fővárosi Operettszínházhoz, ahol 1933–34-ben is játszott. 1931–32-ben ismét az Új Színház, 1932–33-ban a Magyar, 1933–1937 között a Vígszínház tagja volt, kivéve 1935–36-ban, amikor a Kamara Színház szerződtette. 1937–38-ban nem volt állandó szerződése, s nem lehetett tagja a színészkamarának sem. 1954-től haláláig ismét a Fővárosi Operettszínház művésze volt. F.Sz. Rómeó (Sh.: Rómeó és Júlia); Árva László király (Herczeg F.); Valér (Molière: A fösvény); Lord Lanchester (Lehár F.: Luxemburg grófja).