# Ligeti Juliska

(Bp., 1877. dec. 8.–Bp., 1945. jún. 27.): színésznő. A SzAk-t 1895-ben végezte el. 1895–1945 között a Nemzeti Színház tagja volt. 1897-ben Farkas–Ratkó-díjat, 1921-ben örökös tagságot, 1924-ben aranygyűrűt kapott a színháztól. Eleinte társalgási drámák naivaszerepeit, majd a Népszínház megszűnése után a Nemzetiben ismét előadott népszínművek fiatal nőalakjait formálta meg sikerrel. Asszonyszerepekben is megtalálta hangját. Naivitás, báj, kedvesség, belső tisztaság, ösztönszerű természetesség jellemezte játékát. F.Sz. Márta (Pailleron: Az egér); Balbine (ifj. Dumas: A nők barátja); Szunyog Rozi, Eszter (Gárdonyi G.: A bor); Annuska (Gárdonyi G.); Sylvette (Rostand: Regényesek); Gina (Ibsen: A vadkacsa); Kati (Garamszeghy I.: Matyólakodalom); Lindéné (Ibsen: Nóra); Gertruda (Goldoni: A legyező); Postamesterné (Zilahy L.: Süt a nap); Kotormánné (Bibó L.: Eszter).

Ligeti Juliska