# Gálfalvi Zsolt

(Marosvásárhely, 1933. nov. 30.– ): kritikus, szerkesztő. Kritikái főként az Utunkban és az Igaz Szóban jelentek meg. 1967–1969 között a marosvásárhelyi Állami Magyar Színház ig.-ja. 1971–1975 között részt vállalt a romániai m. színházak irányításában a bukaresti Művelődési Tanács – minisztérium – nemzetiségi igazgatóságának vezetőjeként. Prospero szigetén c. kötete azokat a színházi írásokat tartalmazza, amelyek 1976–1986 között az Előre és A Hét c. újságok hasábjain jelentek meg.