# Takács Henriette

(Nagyvárad, 1848. máj. 25.–?): színésznő, énekesnő (szoprán). 1866. okt. 2-án Reszler István társ.-ánál kezdett működni. Első osztályú vidéki társ.-oknál járt. 1878-tól használta férje, Oláh Sándor nevét. 1904 tavaszán hagyta el a pályát. A vidék egyik híres komikája volt, ki a műfaj szinte minden változatában sikeresen lépett fel. Volt operettkomika, parasztkomika, komikus anya stb. F.Sz. Mirabella (Strauss: Cigánybáró); Tóti Dorka (Gaál J.: A peleskei nótárius); Felvidéki Rozália (Rákosi J.: Szélháziak); Rebeka (Szigligeti E.: Cigány). Oláh Sándor (Baja, 1846–1883. k.) előbb pap volt, majd 1868-tól színészként működött, később súgó lett. Feleségével járta a vidéki városokat.

M.A. 1871–72: Miklósy Gyula; 1876–78: Arad; 1878–79: Győr; 1884–85: Szeged, Nagyvárad; 1885–86: Pécs; 1886–87: Debrecen; 1887–88: Temesvár–Pozsony; 1888–89: Debrecen; 1889–90: Miskolc; 1890–91: Zombor, Baja, Sepsiszentgyörgy; 1891–92: Brassó, Nagyenyed; 1892–93: Nagybecskerek, Kézdivásárhely, Csíkszereda; 1893–94: Veszprémi Jenő; 1895–96: Miskolc; 1896–97: Győr; 1897–98: Kecskemét; 1898–99: Győr.