# Mustó Gusztáv

(1841–Bp., 1910. okt. 27.): színész, súgó, zenész. 1859. júl. 22-én lépett fel először Debrecenbe, ahol 1875-ig játszott. A társ. kedvelt bonvivánja, fiatal, vígkedélyű szalonhőse, másodszerelmese volt. Balesetben szerzett lábsérülése miatt 1871-től már nem léphetett többet színpadra. Zenei képzettsége, színpadi jártassága segítette kiváló súgói munkáját. Ezért lehetett 1875-ben a Nemzeti Színház, majd 1884-ben az Operaház súgója, korrepetitora, kisebb szólamok betanítója. Híres volt zenei memóriájáról is. F.Sz. Sulpice (Sardou: Szerafina); Hohn (Raimund: Tékozló); Nepomuk (Offenbach: Gerolsteini nagyhercegnő); Saint Luce lovag (Bourgois–Dumanoir: A fekete orvos); Naton (Dumas: A tékozló apa).

M.A. 1861–1862: Arad; 1863: Szeged, Kassa.