# Horváth Zoltán

(Bp., 1928. aug. 30.– ): rendező. 1950–1956 között a Zak-n Oláh Gusztáv növendékeként operarendezést tanult. 1956–1958 között a Miskolci Nemzeti, 1958-tól a debreceni Csokonai, 1963-tól a Pécsi Nemzeti, 1972-től a Szegedi Nemzeti Színház főrendezője, 1983-tól 1988-ig a Fővárosi Operettszínház műv.-i vez.-je volt. 1989 óta vendégrendezéseket vállal (Debrecen, Pécs, Szeged). Erkel Ferenc-díjas (1966), érdemes művész (1986), Bartók Béla–Pásztory Ditta-díjas. F.R. Bartók B.: A kékszakállú herceg vára; Sosztakovics: Katyerina Izmajlova.